Diari Oficial de la Generalitat Valenciana


Sumari del DOGV 4458, del 12-03-2003 (2003/2912)

ORDE de 3 de març de 2003, de la Conselleria de Benestar Social, per la qual es convoquen ajudes per a la realització de treballs d'investigació i beques per a la formació complementària i l'especialització en matèria de drogodependències i altres addiccions, per a l'any 2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4458

Data del DOGV
:   12-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2912


Data del document
:   03-03-2003

Organisme emissor
:   Conselleria de Benestar Social

Tipus de document
:   Ordre

Descriptors 

:   * societat sense fins de lucre
    * personal docent
    * professió sanitària
    * assignació per estudis
    * centre d'investigació
    * metge
    * projecte d'investigació
    * suport econòmic
    * toxicomania
    * universitat

ORDE de 3 de març de 2003, de la Conselleria de Benestar Social, per la qual es convoquen ajudes per a la realització de treballs d'investigació i beques per a la formació complementària i l'especialització en matèria de drogodependències i altres addiccions, per a l'any 2003. [2003/2912]
  
Entre els objectius de la Conselleria de Benestar Social destaca, de forma prioritària, la formació i la investigació en tot allò que es referix a les drogodependències i altres trastorns addictius, impulsant, per a això, les actuacions encaminades a fomentar i afavorir entre els professionals implicats la formació i la constitució de grups d'investigació sobre el fenomen de les addiccions.
  
Així mateix, en el marc de la política dirigida a la millora i especialització dels jóvens llicenciats en tot el que es referix al fenomen de les drogodependències, es convoca la concessió de beques perquè estos puguen accedir a la realització de pràctiques professionals, amb l'objectiu de reforçar l'eficàcia i eficiència personal i institucional en l'àmbit de la prevenció i tractament de les drogodependències.
  
Per tot això, es convoquen les ajudes i beques que es relacionen a continuació, que es regiran per les normes específiques contingudes en els corresponents annexos d'esta orde i, en allò que els siga d'aplicació, s'ajustaran al que disposa:
  
- El Decret 108/1992, de 6 de juliol, del Govern Valencià, pel qual es regula la concessió de beques.
  
- La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- El Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
  
En virtut d'això, i fent ús de les facultats que em conferix l'art. 35,e) de la Llei 5/1983, de 30 de desembre, de Govern Valencià, l'article 47.11 del Text Refós de la Llei d'Hisenda Pública de la Generalitat Valenciana i el Decret 138 /2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, modificat pel Decret 212/2001 de 18 de desembre
  
ORDENE
  
Article 1. Objecte i classes d'ajudes
  
La present orde té per objecte convocar concurs públic per a la concessió de les ajudes i beques, que a continuació es relacionen, en matèria de drogodependències i altres addiccions, i aprovar les bases per què es regiran, que s'incorporen com a annexos a la present orde:
  
1.1 Programa d'ajudes per a la realització de treballs d'investigació. (Annex I).
  
1.2 Programa de beques de formació complementària i especialització professional. (Annex II).
  
Article 2. Finançament
  
Les ajudes i beques que regula esta orde es finançaran a càrrec del programa pressupostari 313.20 «Drogodependències i altres addiccions», línia de subvenció T4907000 per un import total màxim de cent mil huit-cents noranta-sis euros (100.896,00 euros), dels quals es destinaran com a màxim la quantitat de noranta-dos mil cent quaranta-sis euros (92.146,00 euros) al finançament de les ajudes regulades en l'annex I i huit mil set-cents cinquanta euros (8.750 euros) al finançament de la beca regulada en l'annex II.
  
No obstant això si, com a conseqüència de la data d'inici de la beca referida en l'annex II o per qualsevol altra circumstància, no s'utilitzara la totalitat del crèdit màxim establit per a ella, la diferència resultant podrà destinar-se, per mitjà de proposta motivada de la comissió d'avaluació, al finançament de les ajudes regulades en l'annex I.
  
DISPOSICIONS FINALS
  
Primera
  
Es delega en el director general de Drogodependències la facultat per a concedir les ajudes i beques i se li autoritza perquè, en l'àmbit de les seues competències, adopte les mesures necessàries per al desenrotllament i l'aplicació d'esta orde.
  
Segona
  
La Conselleria de Benestar Social es reserva el dret, respectant l'autoria, de difondre i publicar els treballs dels projectes d'investigació que resulten seleccionats, durant el temps màxim de dos anys comptats des de la data d'aprovació de les memòries finals per part de la comissió de seguiment, sense abonar-ne drets d'autoria addicional.
  
Si durant este període de temps els autors volen publicar el treball, ho sol·licitaran a la Direcció General de Drogodependències, que haurà d'autoritzar-li-ho per escrit. La reserva dels drets de publicació no implica compromís d'edició per a la Conselleria de Benestar Social.
  
Tercera
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 3 de març de 2003
  
El conseller de Benestar Social
  
RAFAEL BLASCO CASTANY
  
ANNEX I
  
Bases de la convocatòria d'ajudes d'investigació en matèria de drogodependències i altres addiccions.
  
Primera. Finalitat de la convocatòria
  
1.1. L'objectiu general de la present convocatòria és contribuir a dinamitzar la producció d'investigacions, en l'àmbit de l'atenció i prevenció de les drogodependències i altres addiccions, desenrotllades per investigadors de la Comunitat Valenciana, durant l'exercici anual de 2003.
  
1.2. Les ajudes concedides tindran la finalitat de sufragar els gastos de funcionament que genere el desenrotllament del projecte d'investigació. En cap cas, les subvencions que regula esta orde no podran ser destinades a finançar inversions, ni adquisicions de material inventariable i/o equipament.
  
Segona. Destinataris i forma de participació
  
2.1 Podran participar en esta convocatòria, les persones físiques i jurídiques que es detallen a continuació:
  
2.1.1: Persones físiques
  
a) El personal de plantilla de les institucions sanitàries, universitats, centres d'investigació i/o altres entitats públiques o privades, mancades de finalitat lucrativa, radicades, en tots els casos, a la Comunitat Valenciana.
  
b) El personal de plantilla de la xàrcia de centres d'atenció i prevenció de les drogodependències de la Comunitat Valenciana, que hauran d'estar prèviament acreditats per al seu funcionament, d'acord amb la normativa vigent en esta matèria.
  
c) El personal docent dels centres educatius no universitaris, públics i/o privats concertats, de la Comunitat Valenciana, que impartisquen tots els nivells d'ensenyança.
  
2.1.2: Persones jurídiques
  
a) Les universitats radicades a la Comunitat Valenciana.
  
b) Les entitats sense ànim de lucre que siguen titulars de recursos, servicis i/o que gestionen programes i activitats en matèria de prevenció, atenció, rehabilitació i/o reinserció social de drogodependents i altres tipus d'addiccions, radicades, en tots els casos, a la Comunitat Valenciana.
  
En estos supòsits les entitats realitzaran el projecte d'investigació utilitzant els seus mitjans personals i materials.
  
2.2 El personal assenyalat en el punt 2.1.1 anterior podrà participar individualment o com a grup de treball.
  
Tercera. Sol·licituds i documentació
  
3.1 Sol·licituds
  
Les persones físiques o jurídiques que desitgen prendre part en la convocatòria formularan les sol·licituds dirigides al director general de drogodependències, segons el model que figura en els annexos III, IV i V, segons que es formule a títol individual, en grup de treball o per persona jurídica.
  
3.2 Documentació
  
La sol·licitud s'acompanyarà sempre dels següents documents:
  
3.2.1 Memòria del projecte d'investigació, amb el següent contingut mínim:
  
a) Dades d'identificació del projecte.
  
b) Relació, si és procedent, de l'equip investigador, amb indicació de l'investigador principal, dedicació horària al projecte i conformitat de l'interessat acreditada amb la seua firma. S'aportarà fotocòpia del DNI o passaport de tots els membres de l'equip.
  
c) Objectius: generals i específics.
  
d) Pla de treball: activitats i calendari de realització.
  
e) Pressupost: fonts de finançament del projecte.
  
3.2.2 Currículum de cada un dels investigadors que participen en el projecte, amb el següent contingut mínim:
  
a) Dades de filiació.
  
b) Formació acadèmica.
  
c) Activitat professional.
  
d) Activitat docent.
  
e) Publicacions.
  
f) Participacions en actes científics.
  
g) Altres investigacions realitzades.
  
h) Altres dades interés.
  
3.2.3 Certificat, nomenament o nòmina de l'any 2003 que acredite que tots els participants en el projecte complixen els requisits establits en la base segona.
  
3.2.4 En el cas de participar com a grup de treball, acta de constitució segons el model de l'annex VI.
  
3.2.5 Certificat, si és procedent, del responsable de la institució on es desenrotllarà el projecte en què conste la conformitat per a la seua realització.
  
3.2.6 En el cas que l'ajuda siga sol·licitada per una institució sense ànim de lucre, caldrà aportar el certificat acreditatiu de l'acord adoptat per l'òrgan competent, autoritzant la sol·licitud de l'ajuda així com una còpia autenticada o fotocòpia confrontada dels estatuts on haurà de constar explícitament l'àmbit de la institució, així com la inexistència d'ànim de lucre en els seus fins.
  
3.3 Termini i lloc de presentació
  
3.3.1 Les sol·licituds acompanyades de la documentació relacionada en les bases d'esta convocatòria, hauran de presentar-se en el Registre de la Conselleria de Benestar Social (Direcció General de Drogodependències), siti el passeig de l'Albereda núm. 16, CP 46325 € València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3.2 El termini de presentació de sol·licituds és de 15 dies hàbils, comptadors a partir del dia següent de la publicació d'esta orde en el Diari Oficial de la Generalitat Valenciana.
  
3.3.3 Si la documentació aportada fóra incompleta o no reunira els requisits exigits en les presents bases, el sol·licitant serà requerit per la Direcció General de Drogodependències perquè, en el termini de 10 dies, complete la documentació o esmene la falta, amb l'advertència que, si no ho fera, s'arxivarà la sol·licitud de subvenció sense més tràmit.
  
Quarta. Procés de selecció
  
4.1 Comissió de selecció:
  
La selecció dels projectes i la proposta de concessió d'ajudes serà realitzada per una comissió composta per:
  
President: el director general de Drogodependències o persona en qui delegue.
  
Vicepresidenta: La secretària tècnica de Drogodependències de la Direcció General de Drogodependències.
  
Vocals: El cap del Servei de Gestió de la Direcció General de Drogodependències, un funcionari tècnic de la Direcció General de Drogodependències, el cap de Secció d'Estudis i Investigació de la Direcció General de Drogodependències i el cap de Secció de Reinserció de la Direcció General de Drogodependències.
  
Secretari: un funcionari de la Direcció General de Drogodependències.
  
La comissió avaluadora podrà sol·licitar l'assessorament d'aquells tècnics o professionals que considere oportú per a completar la valoració dels projectes presentats, així mateix, podrà comprovar per mitjà d'una entrevista aquells fets adduïts pels sol·licitants que considere d'interés.
  
El funcionament de la comissió s'ajustarà al que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.2. Criteris de selecció
  
Per a la concessió de les ajudes, a més de la quantia del pressupost global inclosa en els corresponents conceptes pressupostaris del programa 313.20, «Drogodependències i altres addiccions», dels Pressupostos de la Generalitat Valenciana per al 2003, que condiciona, sense possibilitat d'ampliació, les obligacions que es contraguen al seu càrrec i, de la qualitat científica i rendibilitat social del projecte, els criteris que s'hi tindran en compte seran els següents:
  
- Valoració de l'objecte de la investigació; el projecte ha de versar sobre temes relacionats amb l'atenció i prevenció de les drogodependències i altres addiccions a la Comunitat Valenciana, i en particular, sobre els següents aspectes: tractaments biològics i psicoterapèutics, factors pronòstics, estudis d'evolució de tractaments, sistemes d'informació, estimació de costos de recursos i programes, valoració de l'efectivitat i eficàcia de programes de prevenció, disseny i gestió de programes de prevenció escolar i comunitària, estratègies preventives en l'àmbit laboral.
  
- Valoració del disseny del projecte: caràcter multicèntric, dissenys longitudinals, continuïtat, el nivell d'implicació d'altres institucions, adequació dels recursos financers previstos als objectius que es proposen, grau de viabilitat del projecte.
  
- Valoració de l'equip investigador: qualitat cientificotècnica de l'investigador principal i de la resta de l'equip, així com l'avaluació de les activitats realitzades per l'equip investigador en l'exercici 2002 i exercicis anteriors.
  
- Valoració del finançament del projecte: tenint-hi major puntuació els qui tingueren major autofinançament i diversitat de finançament extern, públic i/o privat.
  
Quinta. Resolució de la convocatòria
  
5.1 La comissió de selecció, sobre la base dels criteris exposats, elaborarà una relació provisional dels projectes seleccionats indicant les quantitats proposades i la relació provisional dels projectes no seleccionats, els quals seran notificats als interessats.
  
5.2 S'establix un termini de deu dies hàbils, comptats a partir de la notificació de la relació provisional mencionada en el paràgraf anterior perquè:
  
- L'autor o autora, si el projecte és presentat per persona individual o persona jurídica, o el coordinador o la coordinadora si el projecte és en grup, remetran a la Direcció General de Drogodependències un escrit on facen constar que accepten la realització del projecte presentat en les condicions aprovades per la comissió de selecció.
  
- Els autors o autores, coordinadors o coordinadores dels projectes no seleccionats poden presentar-hi les al·legacions que estimen oportunes.
  
5.3 Transcorregut el termini establit en el paràgraf anterior, comprovats els escrits d'acceptació, estudiades i si és procedent, ateses les al·legacions presentades, la Comissió de Selecció elevarà una proposta definitiva a la Direcció General de Drogodependències, que resoldrà la convocatòria.
  
5.4 La resolució de la convocatòria es publicarà en el Diari Oficial de la Generalitat Valenciana.
  
5.5 El termini màxim per a resoldre i notificar la concessió definitiva dels projectes serà de 3 mesos, comptats a partir de l'endemà de la finalització del termini per a presentar sol·licituds.
  
5.6 Excepcionalment, podrà acordar-se l'ampliació dels citats terminis en els supòsits prevists en els articles 42.5 i 42.6 de la Llei 30/1992, de Règim Jurídic de les Administracions Públiques i del Procediment Administratiu Comú, introduïts per la Llei 4/1999 de 13 de gener, de modificació de l'anterior.
  
5.7 En tots els casos, transcorregut el termini màxim sense haver notificat resolució expressa, es produiran els efectes arreplegats en l'article 44.1 del mateix text legal.
  
5.8 La Conselleria de Benestar Social es reserva la facultat de deixar deserta, totalment o parcialment, l'adjudicació de les beques convocades en aquells supòsits en què no quede prou acreditada la idoneïtat o qualitat del projecte d'investigació, així com d'interpretar el contingut de les bases.
  
Sext
  
Contra la resolució del director general de Drogodependències, expressa o presumpta, que esgotarà la via administrativa, es podrà interposar segons els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, potestativament recurs de reposició, en el termini d'un mes comptador des de l'endemà de la seua notificació o publicació, o bé pot interposar-se directament recurs contenciós administratiu, en el termini de dos mesos, davant del Tribunal Superior de Justícia de la Comunitat Valenciana, segons el que preveu la Llei 29/1998, de 13 de juliol, reguladora de la mencionada jurisdicció.
  
Sèptima
  
La Comissió de Selecció realitzarà, una vegada adjudicades les beques d'investigació, funcions de seguiment, en concret li correspondrà:
  
7.1 Establir les directrius i els procediments oportuns perquè els projectes es desenrotllen segons els objectius previstos i els seus responsables tinguen l'assessorament que puguen necessitar.
  
7.2 Aprovar les memòries finals i elaborar l'informe final dels projectes.
  
7.3 Proposar, si és procedent, la publicació d'algun dels projectes seleccionats o dels seus resums.
  
Octava. Pagament i justificació de les ajudes
  
8.1 L'ordenació del pagament de les ajudes que es regulen en esta orde, es realitzarà, en els termes següents:
  
1) Fins a un 60% del total de la beca concedida es podrà lliurar, amb la presentació prèvia per part del beneficiari de la següent documentació:
  
- Justificació econòmica dels gastos materials derivats de l'execució del projecte. A fi de facilitar el procediment administratiu de la mencionada justificació, caldrà presentar la documentació tenint-hi en compte els següents aspectes:
  
a) Adjuntar els originals de les factures o rebuts emesos a nom de l'entitat o persona autora o coordinadora del projecte o d'algun dels membres que constituïsquen l'equip de treball, la composició dels quals haurà d'estar especificada en el projecte presentat. En qualsevol cas, haurà de figurar en els documents acreditatius del gasto el títol del projecte.
  
b) Totes les factures hauran d'estar datades en el període comprés entre l'1 de gener i el 30 de novembre del 2003.
  
2) L'últim 40% del total concedit, es lliurarà una vegada siga presentada per part del beneficiari la memòria final del projecte i que,
  
- Es presenten justificants del gasto per la totalitat de l'ajuda concedida, d'acord amb els criteris establits en el punt anterior, i que
  
- Es procedisca, per part de la comissió de seguiment, a l'aprovació de la memòria i que s'emeta l'informe final del projecte, en el qual es faça constar que este s'ha portat a terme d'acord amb la forma establida i que té la suficient garantia de qualitat.
  
8.2 Els lliuraments es realitzaran per transferència bancària a nom de la persona sol·licitant de l'ajuda si el projecte és individual o realitzat per una persona jurídica i a nom del coordinador o coordinadora si ha sigut sol·licitat per un grup.
  
Les persones beneficiàries que no presenten la documentació justificativa abans de l'1 de desembre del 2003, perdran el dret a percebre l'ajuda concedida.
  
Tota alteració de les condicions que s'han tingut en compte per a la concessió de les ajudes podrà donar lloc a la modificació de la resolució de concessió. Les persones beneficiàries queden sotmeses, en la part que se'ls puga aplicar, a allò que prescriuen els articles 47 i 47 bis) de la Llei d'Hisenda Pública de la Generalitat Valenciana i seran causes de reintegrament de les quantitats percebudes les previstes en l'article 47.9 de la mencionada llei.
  
Novena. Obligacions dels beneficiaris
  
9.1 Sense perjuí de les altres obligacions que exigix la legislació vigent, l'acceptació de la realització dels projectes d'investigació i la percepció de les ajudes, implica els compromisos següents:
  
a) Realitzar el projecte d'investigació.
  
b) Presentar a la Direcció General Drogodependències dos exemplars de la memòria d'investigació, on s'inclourà, de conformitat amb el que establix la base octava, la corresponent justificació dels gastos.
  
c) Deixar constància expressa de projecte d'investigació finançat o cofinançat per la Generalitat Valenciana en qualsevol relació que es mantinga amb tercers.
  
d) Si és procedent, facilitar a la Direcció General de Drogodependències dos exemplars de la publicació dels projectes d'investigació, comunicacions a congressos i/o reunions científiques, etc., que tinguen lloc com a conseqüència de l'ajuda d'investigació rebuda.
  
e) Formalitzar per escrit la cessió del seu projecte d'investigació, a fi de procedir, per part de la Conselleria, al que estipula la disposició final segona d'esta orde.
  
f) Els beneficiaris de les beques, si és procedent, hauran d'acreditar, en el moment immediatament posterior a la recepció de la notificació de resolució de concessió, que es troben al corrent en les seues obligacions tributàries i amb la Seguretat Social, en la forma que s'establix en l'Orde de 30 de maig de 1996 de la Conselleria d'Economia i Hisenda (DOGV núm. 2.775, de 21 de juny de 1996).
  
9.2 L'incompliment pels beneficiaris dels requisits establits en esta convocatòria, així com de les altres obligacions que exigix la legislació vigent, originarà la revocació de les quantitats concedides, amb tots els efectes i les responsabilitats que es deriven de tals incompliments.
  
ANNEX II
  
Bases de la convocatòria d'una beca de formació complementària i especialització professional sobre drogodependències i altres addiccions.
  
Primera. Objecte i finalitat
  
1.1. La beca té per objecte la formació complementària i l'especialització de professionals en la investigació en drogodependències i altres addiccions, dins del programa d'investigacions propi de la Direcció General de Drogodependències.
  
1.2. Es convoca una beca destinada a titulats universitaris de medicina, psicologia, infermeria o treball social, que desenrotllaran les pràctiques en la Direcció General de Drogodependències de la Generalitat Valenciana, col·laborant en la realització d'estudis d'investigació en l'àrea d'epidemiologia i clínica.
  
Segona. Dotació, duració i pagament de beques
  
2.1 La beca en pràctiques està dotada amb 1.250 euros bruts mensuals, amb un import total màxim de huit mil set-cents cinquanta euros (8.750 euros), que estarà subjecta a les retencions que escaiga legalment. La Generalitat Valenciana contractarà una assegurança d'accidents i malaltia per al becari, pel temps de duració de la beca, si no tinguera cobertes estes contingències.
  
2.2 El període de duració de la beca comprendrà des del dia 1 de juny del 2003 fins al 31 de desembre del 2003. No obstant això, podrà prorrogar-se a l'exercici 2004, per mitjà de resolució motivada, condicionada a l'existència de consignació pressupostària, adequada i suficient, en l'exercici de 2004. En qualsevol cas, la beca no tindrà una duració superior a 12 mesos, inclòs el període de pròrroga.
  
2.3 L'import de les beques serà abonat mensualment, amb un certificat previ de conformitat emés pel director general de Drogodependències de la bona marxa de l'activitat objecte de la beca.
  
Tercera. Titulació exigida, condicions generals i barem
  
3.1 Els aspirants que desitgen accedir a la present convocatòria de beques hauran d'estar en possessió del títol de llicenciat o diplomat universitari, de qualsevol de les disciplines incloses en l'article 1.2 del present annex.
  
3.2 Els mèrits adduïts pels aspirants es valoraran de la següent forma:
  
a) Expedient acadèmic: fins a un màxim de 2 punts.
  
b) Formació postuniversitària en drogodependències i altres trastorns addictius: fins a un màxim de 2 punts.
  
c) Experiència professional en epidemiologia, investigació i clínica de les drogodependències i altres trastorns addictius: fins a un màxim de 2 punts.
  
d) Publicacions científiques i participació en congressos i seminaris com a ponent o per mitjà de comunicació: fins a un màxim de 2 punts.
  
e) Valencià: fins a un màxim d'1 punt, en funció dels nivells de coneixement del valencià establits per la Junta Qualificadora de Coneixements de Valencià, d'acord amb la següent escala:
  
- Nivell oral: 0,25 punts.
  
- Nivell elemental: 0,50 punts
  
- Nivell mitjà: 0,75 punts
  
- Nivell superior: 1 punt
  
f) Idiomes comunitaris: fins a un màxim d'1 punt.
  
g) Altres mèrits: fins a 1 punt.
  
3.3 Seran excloses les sol·licituds dels aspirants que tinguen una relació laboral remunerada. Els mèrits que s'adduïsquen hauran de ser acreditats, per mitjà de confrontació, en el moment de presentació de sol·licituds.
  
Quarta. Formalització de sol·licituds i termini
  
4.1 Les sol·licituds hauran de presentar-se, segons model annex VII, en el Registre de la Conselleria de Benestar Social (Direcció General de Drogodependències), siti el passeig de l'Albereda núm. 16, CP 46182 € València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, omplint, junt amb la fotocòpia compulsada del DNI, la següent documentació:
  
a) Currículum, en la forma establida en la base tercera de l'annex I.
  
b) Expedient acadèmic.
  
c) Declaració jurada de no tindre cap relació laboral i d'estar al corrent en les seues obligacions fiscals.
  
d) Qualssevol altres documents que acrediten la possessió del títol o mèrits, docents, investigadors o professionals que es desitgen al·legar.
  
4.2 El termini de presentació de sol·licituds és de 15 dies hàbils, comptadors a partir del dia següent de la publicació d'esta orde en el Diari Oficial de la Generalitat Valenciana.
  
Quinta. Comissió avaluadora, selecció, resolució i recursos
  
5.1 La beca de formació s'adjudicarà en la forma establida en la base quinta de l'annex I, i als efectes de recursos, s'hi seguirà el que disposa la base sexta de l'annex I.
  
5.2 La comissió avaluadora, prevista en la base quarta de l'annex I, tindrà en compte, al moment d'efectuar la proposta de concessió, el barem que s'establix en la base tercera d'este annex. En la proposta de concessió de beques que emeta la Comissió s'establirà una borsa de reserva, per al cas de produir-s'hi alguna renúncia o abandó.
  
Sexta. Drets, obligacions, tutories i incidències dels becaris
  
6.1 Les beques són incompatibles amb el gaudi de qualsevol altra beca per a la realització de les investigacions que foren desenrotllades en el seu gaudi, així com amb qualsevol altra activitat laboral regular. La infracció d'esta regla, en qualsevol moment del període de gaudi, deixarà sense efecte la beca. La condició de becari no genera cap relació laboral ni administrativa amb la Generalitat Valenciana.
  
6.2 La Direcció General de Drogodependències ordenarà les activitats que, dins del marc general d'investigació corresponent a la beca convocada, haurà de realitzar el becari o la becària.
  
6.3 Finalitzat el període de gaudi de la beca, i amb l'informe previ d'assistència, aprofitament i aptitud, el director general de Drogodependències estendrà el certificat corresponent.
  
6.4 El director general de Drogodependències resoldrà les incidències que es produïsquen durant el període de gaudi de la beca i podrà deixar-les sense efecte, amb audiència prèvia a l'interessat, en els següents casos:
  
a) Incompliment de les seues obligacions.
  
b) No realitzar l'activitat que motive la concessió.
  
c) Deixar de reunir els requisits exigits en la present convocatòria.